ሓንቲ ጣቕዒት' 19 ለካቲት 2020 ምንጪ ስእሊ, Comanndor Mulu Demoz መጀመርታ 1960ታት [1967/68 ዓ.ም ኣቆጻጽራ ኢትዮጵያ]፡ ብርክት ዝበላ ሃገራት ኣፍሪቃ ካብ ባዕዳዊ መግዛእቲ ናጻ ምውጻእ ጀመራ፤ ኣብታ ተምሳሌት ናጽነት ዝኾነተን ሃገር ኢትዮጵያ ድማ፡ ውሽጣዊ ቓልሲ ማዕርነትን ዴሞክራስን ፈኸም ይብል ነበረ። ንዘውዳዊ ኣገዛዝኣ መሳፍንቲ ኣልዩ ወተሃደራዊ ምሕደራ ዝተኸለ ስርዓት ደርግ፡ ጨቋንን ገዛእን'ዩ ኢሎም ዝኣመኑ ብሄራት እዛ ሃገር፡ በብቦትኡ ተቓውሞታት የልዕሉ፣ ይውደቡ ነበሩ። ኣብ መሬት ትግራይ ዝነበረ ሰፊሕ ተቓውሞ እዚ ስርዓት ግን፡ ብባህሪኡን ኣበጋግስኡን ዝተፈለየ'ዩ። ህዝቢ ትግራይ፡ ቋንቁኡ ኣይኮነን ንዳይነት ንዘረባ'ውን ዘይጥዕም ተባሂሉ መንነቱ ተመንዚዑ፣ ከም ህዝብን መሬትን ድማ ድኻን ድሑርን ተባሂሉ። ዳርጋ ምስሑን ድራሩን ኣረሜነኣዊ ደብዳብን ሞትን ስለ ዝነበረ፡ ንመሪር ብረታዊ ተጋድሎ ተዳልዩ፤ ንብሄራዊ ሓርነቱ ብረት እንተልዕል፡ ብዙሕ ሰራዊት ኣይነበሮን። ንህወሓት 'ኣይ ሕድገት ኣይ ቂምታ' ዝቛጸራ ልቢ ገባራት "ህወሓት ካብቲ ሰይጣን ደርጊ ነጻ ስለዘውጸአና ጥራሕ የመስግኖ" ንቓልሲ ህዝቢ ትግራይ ዝመርሐ ውድብ ህወሓት ኣብ 1967 ዓ.ም ኣብ በረኻታት ደደቢት ተመስሪቱ ቓልሲ ምስ ተጀመረ፡ በቲ ዝተናዕቐ ቋንቁኡ ዝቐርብ ሙዚቃ እቲ ብርቱዕ ሜላ ቓልስን ዘይተምበርካኽነትን ኮይኑ ኣገልጊሉ። መን ካብ ምንታይ ወጺኡ?
